Uitspraak verwag in Malema-saak wat ‘apartheidswet’ betwisJulius Malema. (Foto: EFF/Twitter) Uitspraak word Donderdagoggend in die hooggeregshof in Pretoria verwag waar EFF-leier Julius Malema die grondwetlikheid van die Wet op Oproerige Byeenkomste betwis. Malema word aangekla dat hy die wet op minstens twee geleenthede oortree het – in Newcastle in KwaZulu-Natal en in Bloemfontein – toe hy sy ondersteuners aangemoedig het om grond te beset. Malema het die aansoek in Desember verlede jaar ingedien. Hy betwis die grondwetlikheid van die wetgewing waarvolgens hy aangekla word. Malema voer aan die wet is afkomstig uit die apartheidsera en hoort nie meer in die wetboek nie. Hy sê die destydse apartheidsregering het die Wet op Oproerige Byeenkomste deurgevoer om swart mense te onderdruk en mag nie onder ŉ nuwe, demokratiese bedeling gebruik word nie. Hy voer aan die wetgewing word gebruik om hom stil te maak.